作者：周密
词牌/韵律：大

paragraphs: 又子规啼，荼䕷谢，寂寂春阴池阁。
罗窗人病酒，奈牡丹初放，晚风还恶。
燕燕归迟，莺莺声懒，闲罥秋千红索。
三分春过二，尚剩寒犹凝，翠衣香薄。
傍鸳径鹦笼，一池萍碎，半檐花落。
最怜春梦弱。
楚台远、空负朝云约。
谩念想、清歌锦瑟，翠管瑶尊，几回沈醉东园酌。
燕麦兔葵恨，倩谁访、画阑红药。
况多病、腰如削。
相如老去，赋笔吟笺闲却。
此情怕人问著。